-बोलना शुरू करो। -ठीक है।
मुझे पता है कि तुम्हें अभी तक पैसे नहीं मिले।
मेरे पास पचास लाख हैं।
भागने में मेरी मदद करो और हम इसे आधा-आधा बाँट लेंगे।
पच्चीस लाख लेना मुझे मंज़ूर नहीं है।
मैं यहाँ एक-दो दिन और इंतज़ार कर सकता हूँ।
तो क्या यहाँ उन लोगों के साथ रुकोगे, जो तुम पर भरोसा नहीं करते?
और जैसा कि मैंने कहा, क्या भरोसा है कि तुम्हें पैसे मिलेंगे?
शायद तुम यहाँ पर रहकर मारे जाओगे या पकड़े जाओगे।
कम से कम मुझसे पैसे मिलने की तो गारंटी है।
ठीक है, पचास लाख!
पचास लाख ले लो।
तुम मुझे अपना सारा पैसा कभी नहीं दोगे।
मुझे तुम्हें मारना होगा।
मैं तुम्हें अपने पचास लाख नहीं दे रहा हूँ।
ज़ारा के।
तुम उसके पैसे ले लो और अपना बदला पूरा करो।
स्टील
ज़ारा?
क्यों न हम टहलने चलें?
कमीने हमें अंदर स्मोक नहीं करने देंगे।
यहाँ मिलने का एक कारण यह भी है। दरअसल, यही एक वजह है।
जब मैं जाती हूँ, तो वे इसे स्कैनर में डलवा देते हैं।
फिर आते-जाते साइन करना होता है। इस सब में दस मिनट लगते हैं।
मैं हर दौरे का पूरा फ़ायदा उठाना चाहती हूँ।
देखो, ज़ारा, हम तुम पर नज़र रखे हुए थे। हमें पता है तुम इसमें शामिल हो।
हमें पता है कि तुम डीसीआई रीस कोवेच के साथ
चोरी-छुपे तहक़ीक़ात कर रही हो।
तुम्हारे पास एक कीमती जानकारी है, जो किसी और के पास नहीं है।
ज़ारा, सुनो। हम तुम्हारी मदद कर सकते हैं।
हम दोनों एक ही चीज़ चाहते हैं।
वाकई?
तुम चाहती हो कि पहले वाली ज़िंदगी मिल जाए। हम भी यही चाहते हैं।
हम चीज़ों को सही-सलामत रखते हैं, ताकि हर कोई सुबह उठ सके
और उसे पेंशन के पैसे की लूटपाट के चलते भरोसा टूटने की वजह से
दंगों, आतंकवादी हमलों, वित्तीय व्यवस्था के लड़खड़ाने को लेकर
फ़िक्र न करनी पड़े।
तो, प्लीज़…
बताओ तुम्हें क्या पता है।
वरना क्या करोगी?
हम MI5 हैं। हम तुम्हें मार सकते हैं और उसे दिल का दौरे जैसा दिखा सकते हैं।
या लूटपाट में चाकू लगने जैसा या आत्महत्या जैसा दिखा सकते हैं।
बदले में कुछ चाहिए।
तुम ऐसी स्थिति में नहीं हो…
मुझे लगता है कोई और भी लॉकमिल वाले मामले में शामिल था।
कोई बड़े ओहदे वाला। शायद जिसने यह सब साज़िश रची।
कौन है वह?
-मुझे अभी तक नहीं पता। -तो क्या फ़ायदा।
पर मैं इस पर काम कर रही हूँ। मुझे बस एक-दो दिन का समय दो।
और बदले में…
मैं जेल से बाहर रहना चाहती हूँ और अपने पैसे अपने पास रखना चाहती हूँ।
नहीं, हम सज़ा को यूँ ही माफ़ नहीं कर सकते।
मैं तुम्हें एक नई पहचान दे सकती हूँ।
नया नाम, नया पासपोर्ट, नया अतीत, नया भविष्य।
मुझे क्या करना होगा?
पहली बात, तुम्हें देश छोड़ना होगा। दूसरी बात, तुम हमें काम की जानकारी दोगी।
और तीसरी बात, तुम वह सिर्फ़ हमें दोगी। न कि अपने…
पुलिस वाले बॉयफ़्रेंड को।
वह मेरा बॉयफ़्रेंड नहीं है।
और वैसे, पुलिस के साथ तुम्हें दिक्कत क्या है?
अगर पता चला कि पैसा ब्रिटेन के किसी दुश्मन ने चुराया है, तो?
पुलिस को उससे कोई फ़र्क नहीं पड़ता।
वे पैसे के पीछे-पीछे कहीं भी जाएँगे। यही उनका काम है।
लेकिन हम? अगर हमें लगता है कि मामला किसी ऐसी दिशा में जा रहा है,
जिससे स्थिति बिगड़ सकती है,
तो हम धीरे से एक अलग दिशा में मुड़ जाते हैं।
और अगर एक निर्दोष पुलिसवाले की इसमें बलि चढ़ जाए…
तब कुछ नहीं?
क्या तुम्हें पता है कि उसे जुए की लत है?
बहुत बड़ा कर्ज़ है उस पर।
ऐसा कर्ज़ चुकाने के लिए आप कुछ भी करेंगे। तुम्हें समझ आ रहा है ना?
वह ऐसा कुछ नहीं कर रहा है।
अच्छा, तो तुम्हें लगा था कि तुम उसका फ़ायदा उठा रही हो?
नहीं। अब तुम कुछ बड़ा कर रही हो।
अब बस सब ख़त्म होने वाला है।
और तुम कितनी भी कोशिश कर लो, बचना शायद नामुमकिन है।
तो अंदर के आदमी को ढूँढो और किसी एक को चुन लो।
या तो उस बकवास जुआरी को, जो तुम्हारे पैसे के पीछे है या हमें।
डीसीआई कोवेच
हैलो, मैं ज़ारा बोल रही हूँ। प्लीज़ अपना मैसेज छोड़ दें।
आज सुबह गोल्ड-सिमंस ने प्रेस को एक बयान देते हुए
दोहराया कि लूटपाट से कंपनी का कोई लेना-देना नहीं है।
इस बयान के बाद सरकार के वित्त मंत्री ने
एक प्रेस कॉन्फ़्रेंस आयोजित की, जहाँ उन्होंने लूटपाट से प्रभावित लोगों को
आश्वासन देने की कोशिश की।
तो क्या आपको लगता है कि लोग इससे आश्वस्त होंगे?
मैंने देखा कि मंत्री ने किसी राहत इंतज़ाम के बारे में
कोई सहमति नहीं जताई, न ही यह बताया कि वह कितनी बड़ी होगी।
हो सकता है कि हम यहाँ चवन्नी-अठन्नी की बात…
पैसा गोल्ड के खातों में क्यों भेजा गया?
किसे पता?
इस सबके पीछे कौन है? किसे पता?
ऐसा क्यों किया गया?
कुल मिलाकर कहें, तो किसे पता?
ब्रिटेन की पुलिस के अलावा हर कोई इन सवालों के जवाब देने की कोशिश कर रहा है,
लेकिन देश का मशहूर हथियार डीलर ज़ोर देकर कह रहा है कि वह बेगुनाह है।
ब्रिटिश वर्जिन आइलैंड के वे संदिग्ध खाते,
जिनका इस्तेमाल सामूहिक विनाश के हथियारों के बदले
सनकी तानाशाहों को रिश्वत देने के लिए होता है…
तुम?
तुम्हें मेरा पता कैसे मिला?
उस रात तुमने अपना ड्राइविंग लाइसेंस कार में छोड़ दिया था।
तुम्हें यहाँ नहीं होना चाहिए।
तुम्हें जुए की कितनी गहरी लत है?
क्या?
-कितने कर्ज़ में हो? -क्यों लगता है कि मैं कर्ज़ में हूँ?
पोकर खेलते हो, ख़तरा मोल लेते हो।
साफ़ समझ में आता है कि कर्ज़ में तो डूबोगे ही, है न?
तुम्हें इससे क्या मतलब?
ज़ारा… मुझे तुम्हारे पैसे नहीं चाहिए। मैं तुम्हें धोखा नहीं दे रहा हूँ।
-पर तुम कर्ज़ में हो? -हाँ।
कितना कर्ज़ है?
एक लाख से थोड़ा कम। मुझे वह एक हफ़्ते में चुकाना है।
वरना क्या होगा?
वरना वह कर्ज़ उनके हवाले कर दिया जाएगा, जिनके बारे में मैं सोचना भी नहीं चाहता।
अगर मैं तुम्हें पैसे दे दूँ, तो तुम ले लोगे?
-हाँ। -तो तुम पहले झूठ बोल रहे थे,
-जब कहा कि मेरे पैसे के पीछे नहीं हो? -नहीं। देखो…
मैं कर्ज़ में हूँ। मैं यह इसलिए नहीं कर रहा हूँ।
मुझे दबाया जाना पसंद नहीं है। मुझे जानना है कि क्या हो रहा है।
मुझे तुम पर यकीन नहीं है। तुम कुछ छुपा रहे है।
मेरे पास बस मेरी नौकरी है, ज़ारा।
अगर वह भी नहीं रही, तो बस पोकर खेलना पड़ेगा।
और पता नहीं तब मेरा क्या होगा।
इसलिए मैं यह कर रहा हूँ।
खुद को खुद से बचाने के लिए।
ईश्वर को साक्षी मानकर कहता हूँ
कि यही मेरा पूरा सच है।
अब तुम्हें मुझ पर यकीन है?
हाँ।
अच्छी बात है।
चियर्स।
अभी जो हुआ, उसके लिए मुझे माफ़ कर देना।
मैं बस…
मैं ज़्यादा सोचने लग जाती हूँ और…
अगर मेरी बातों से तकलीफ़ हुई हो, तो मुझे माफ़ कर देना।
कोई बात नहीं।
मुझे खुशी है कि तुम यहाँ आई।
सच में?
हाँ।
न जाने क्यों तुम्हारे साथ समय बिताना अच्छा लगता है।
-मैं बनाने जा रहा था… -मैं बस कहना चाहती थी…
चाय बनाऊँ?
क्या बात है?
फ़िंगरप्रिंट लैब का मैसेज है।
उन्होंने मैच होने वाले लोगों की फ़ोटो भेजी हैं। ज़रा देखो।
-मैं केतली रखकर आता हूँ। -अच्छा।
कुछ भी नहीं बदला है, ठीक है?
ऑफ़िस जाकर तब तक रिस्क रिपोर्ट चलाओ, जब तक कि पता न चल जाए कि इसके पीछे कौन है।
और सुरक्षित रहना।
ज़रूरत पड़ने पर मुझे फ़ोन करना।
मैं वेस्टमिंस्टर में हूँ, जहाँ हम प्रेस कॉन्फ़्रेंस के लिए एंड्रयू बेन्स के
आने का इंतज़ार कर रहे हैं,
जिसकी अचानक घोषणा से
हम सभी राजनीतिक संवाददाता हैरान हैं।
यह आज के "टाइम्स" में प्रकाशित
-खुलासे के मद्देनज़र की जा रही है। -क्या चल रहा है?
एक और खुलासा हुआ है।
पैसा संदिग्ध विदेशी खातों में जमा किया गया है,
जिनका संबंध वित्त मंत्री के एक फ़ैमिली ट्रस्ट से है।
यकीन नहीं हो रहा।
क्या आरोप सही हैं?
क्या आप पेंशनरों के सारे पैसे लौटाएँगे?
मैं सही समय आने पर अपना बयान दूँगा।
-क्या आप इस्तीफ़ा देंगे, मंत्री जी? -मैं नहीं…
मंत्री जी के कार्यालय ने अभी तक इन दावों का
खंडन नहीं किया है, लेकिन कहा है कि वे आज बाद में एक बयान देंगे।
वित्त विभाग ने बिना पूर्व योजना के एक…
मुझे तुमसे कुछ बात करनी है।
तुमने कल दिन भर रिस्क मॉडलिंग सॉफ़्टवेयर
चलाया था।
शायद आधा दर्जन सिम्यलेशन कतार में हैं?
हो सकता है।
तुम रिस्क टीम में नहीं हो। किसको बेवकूफ़ बना रही हो?
देखो, यह सब ट्रेड्स की रीबैलेंसिंग के काम हैं।
मुझे रिस्क रिपोर्ट चलानी पड़ी।
और आधा ऑफ़िस छुट्टी पर है, तो मैं समय बर्बाद नहीं करना चाहती थी।
ठीक है…
जब भी तुम सिम्यलेशन चलाती हो, ऐप कई लाख रिग्रेशन जनरेट करता है।
-मुझे पता है यह कैसे काम करता है, वेन। -तुम सर्वर हैंग कर रही हो।
-अच्छा। -हाँ, "अच्छा।"
फिर कोई और कुछ नहीं चला सकता।
कल पूरे दिन मुझे शिकायतें मिल रही थीं, फिर पता चला कि यह सब चल रहा है।
अच्छा। माफ़ करना। मुझे नहीं पता था।
रिस्क मॉडलिंग सर्वर को रिस्क मॉडलिंग टीम के लिए छोड़ दो।
क्या मैं थोड़ा-सा…
नहीं। तुम्हें जो काम आता है, बस उसी पर ध्यान दो।
दूसरों की पेंशन को कर-मुक्त देशों में भेजना
और दुनिया की अर्थव्यवस्था को अस्थिर करना।
वेन!
तुम्हें कैसे पता चला कि मैं रिस्क सिम्यलेशन चला रही हूँ?
मैंने लॉग में देखा था।
कौन-सा लॉग?
जब भी सिम्यलेशन चलता है, तो सर्वर उसका लॉग बनाता है।
ठीक है, तो मुझे लॉग कहाँ मिलेंगे?
टूलबार पर एक मेन्यू आइटम है।
हाँ, उस पर "लॉग्स" लिखा होगा। ठीक है?
ठीक है, शुक्रिया।
-तुम क्यों पूछ रही हो? -नहीं, बस यूँ ही।
लॉग्स
आँकड़ा 8. रिस्क मॉडलिंग डेटा : 17 दिसंबर के अनुमान। कम वृद्धि की स्थिति।
माइलो कार्टर-वॉल्श
माइलो।
साला माइलो।
मुझे पता है कि वह तुम थे।
मंत्री का इंटरव्यू लेने के लिए MI5 फ़िच को भेजेगा।
डैरेन, तुम उसके साथ जाओ।
-निकोल्स इंतज़ाम कर देगा। -क्या?
पता करो कि क्या मंत्री और गोल्ड-सिमंस के बीच कोई संबंध है।
और तब तक तुम क्या करोगे?
सब पर नज़र रखूँगा।
-जाओ। -ठीक है।
यह क्या था?
यह बस हम दोनों के बीच रहना चाहिए।
उनमें से एक चोर यह भी है।
अगर हम इस आदमी को ढूँढ भी लें, तो हम कैसे समझाएँगे कि वह हमें कैसे मिला?
और ज़ारा डन, उसकी तो बात ही न करो। तुम आखिर यह सब कैसे समझा पाओगे?
-मैं कोई तरीका निकाल लूँगा। -बहुत ख़ूब, रीस।
मेरे पास और क्या चारा है? मैं मुश्किल हालात में हूँ।
मुझे जहाँ से उम्मीद नहीं थी, वहीं से मेरा काम बन गया।
-अभी तुम पक्का नहीं कह सकते। -इसीलिए तुम्हारी मदद चाहिए।
हम दिन ख़त्म होने तक उसे हिरासत में ले सकते हैं।
"हम"? तुम्हें नहीं लगता कि हमें लोगों को बता देना चाहिए?
एक प्रशिक्षित हथियारबंद गिरोह को पकड़ने में मदद लेनी चाहिए?
अगर हमने किसी से कुछ भी कहा, तो MI5 वाले आ जाएँगे।
हम उसे ढूँढेंगे, उसे पकड़ेंगे, हम उसका नाम प्रेस को बता देंगे।
यह मौक़ा हमसे न छिने, इसका यही एक तरीका है।
देखो, यही है।
यही हमारा प्लान है।
इसके बारे में कुछ बताओ।
मॉर्गन ट्रेहर्न, उम्र 48 साल।
हथियारबंद डकैती के लिए एक बार जेल जा चुका है।
तीन साल पहले रिहा कर दिया गया।
इसके बाद वह आवारागर्दी, झगड़े, हमले वगैरह करता रहा
और फिर अचानक से गायब हो गया।
उसकी एक पूर्व पत्नी है, जो फ़ॉस्टन हॉल में कैद है
और एक बेटी है, जो लंदन फ़ील्ड्स के एक केयर होम में है।
और तुम्हें उससे बात करने के लिए आना चाहिए।
तुम कमीने हो, माइलो। मैंने रिस्क रिपोर्ट देखी है।
तुमने निवेश को नकद में बदल दिया, ताकि वह लूटा जा सके।
तुमने इतना बड़ा सबूत छोड़ दिया।
हम हर समय रिस्क रिपोर्ट चलाते हैं। यह बस एक इत्तेफ़ाक था।
ठीक है, मैं इसे पुलिस के पास ले जाऊँगी।
इससे कोई फ़ायदा…
मान क्यों नहीं लेते कि तुम ही थे? तुमने ही यह साज़िश रची है।
तुमने यह जाल बुना, फिर मुझे और ल्यूक को इसमें शामिल कर लिया।
क्या… हँसने की क्या बात है?
कुछ नहीं।
तुमने मुझे और ल्यूक को इसमें शामिल नहीं किया।
तुम और ल्यूक इसमें साथ थे। तुम दोनों ने मुझे इसमें फँसाया।
ज़ारा, मैंने कोई साज़िश नहीं रची, समझी?
उन्होंने मुझे काम पर रखा। मैंने ल्यूक को काम पर रखा।
फिर हमने तुम्हें शामिल किया। बस यही हुआ था।
तो तुम इस सबके पीछे नहीं हो?
नहीं।
मुझे तो यह भी नहीं पता कि वह कौन है।
मैं उनसे कभी नहीं मिला। हमारी ऑनलाइन बात हुई थी।
बस स्क्रीन पर उनके शब्द दिखते हैं।
मतलब कोई और भी शामिल है।
मुझे जानना है कि वे कौन हैं। मुझे उनसे बात करनी होगी,
क्योंकि मैं बहुत बड़ी मुसीबत में हूँ, माइलो। ठीक है?
पुलिस और MI5 दोनों को लगता है कि मैं इसमें शामिल हूँ
और वे मुझ पर दबाव डाल रहे हैं।
-MI5? -हाँ, वे मुझे उठाकर ले गए थे।
मेरे लंच ब्रेक पर।
मुझे सब बताओ जो तुम जानते हो, वरना मैं उन्हें तुम्हारा नाम दे दूँगी।
-तुम ऐसा नहीं कर सकती। -कर सकती हूँ।
ठीक है। शायद मैं कुछ जानता हूँ, पर…
तुम MI5 या पुलिस से मेरा ज़िक्र मत करना। वादा?
तुम क्या जानते हो?
उन्होंने मुझे इमरजेंसी में फ़ोन करने के लिए एक नंबर दिया था।
मैंने उसे बर्नर फ़ोन में सेव किया है।
मैं तुम्हें फ़ोन दे रहा हूँ, तुम कभी किसी को मेरा नाम मत बताना।
वादा?
वादा।
फ़ोन कहाँ है?
वह घर पर है।
ठीक है, चलो चलते हैं। अभी!
ठीक है। सत्यानाश!
जेना, हम तुम्हारे पिता को ढूँढ रहे हैं।
हमें जानना है कि क्या तुमने उनसे हाल में बात की है।
हमें लगता है वह मुसीबत में हैं और मैं उनकी मदद करना चाहता हूँ।
उन्होंने मुझे फ़ोन किया था। लगभग…
कुछ महीने पहले।
जेना, यह बहुत ज़रूरी है, समझी?
उन्होंने अपने बारे में कुछ बताया?
वह कहाँ थे? क्या कर रहे थे?
नहीं।
और उन्होंने तुम्हारे मोबाइल फ़ोन पर कॉल किया था?
क्या तुम्हारी कॉल हिस्ट्री में कॉल सेव हुई है?
क्या हुआ?
तुम यहाँ रहते हो?
हाँ। क्यों?
यह टेट म्यूज़ियम में था, है ना?
शायद। हाँ, पता नहीं।
मेरी माँ ने दिया था। गृह-प्रवेश का तोहफ़ा।
तुम कुछ पीना चाहोगी?
मुझे कुछ समझ नहीं आ रहा।
तुम तो बहुत अमीर हो। लूटपाट में शामिल होना तो दूर,
तुम्हें काम करने की भी क्या ज़रूरत है?
मुझ पर कर्ज़ है। इस जगह के लिए पैसे भरने पड़ते हैं।
उन्होंने तुम्हें कितने पैसे दिए?
उन्होंने बहुत पैसा देने की बात कही होगी, तभी तुमने हामी भरी होगी।
क्या फ़र्क पड़ता है?
-कितना पैसा मिला? -बस भी करो।
-कितना पैसा मिला? -दो! ठीक है?
दो… करोड़?
नहीं, दो अवाकाडो। कैसी बातें पूछ रही हो?
उन्होंने तुम्हें कितने पैसे ऑफ़र किए?
एक लाख।
माफ़ करना। मैं…
तुमने ऐसा क्यों किया?
मुझे लगा कि यह ख़तरा उठाने में फ़ायदा है।
मैं एक रिस्क एनालिस्ट हूँ। मेरे लिए यह एक अच्छा सौदा था।
मुझे पैसों की ज़रूरत है, ज़ारा। इस जगह का कर्ज़ चुकाना है। नौकरी छोड़नी है।
क्या तुम्हें लगता है कि मैं अपनी बाकी की ज़िंदगी कार्टराइट के साथ
उन बकवास मीटिंग्स में बिताना चाहता हूँ? नहीं।
मुझे 35 साल की उम्र तक रिटायर होना है। और वह भी ढंग से।
मैं आज़ादी चाहता हूँ। और… आज़ादी का मतलब है पैसा।
…आरोपों का जवाब देने के लिए इस प्रेस कॉन्फ़्रेंस को बुलाया…
पक्का तुम पीना नहीं चाहती?
मुझे बस फ़ोन दे दो।
शुरू करने से पहले बस एक बात…
मॉर्गन ने अपनी बेटी को जिस मोबाइल से कॉल किया था, वह एक ही बार इस्तेमाल हुआ है।
सिम कार्ड लगभग दस मिनट पहले डिडकॉट के एक अख़बार वाले से खरीदा था।
वह तो लंदन के बिल्कुल उल्टी दिशा में है,
जहाँ ल्यूक सेलबॉर्न को अगवा करने वाली कार को छोड़ा गया था।
तो?
कार को कोई अपनी छिपने वाली जगह के पास नहीं छोड़ेगा।
उसे शहर के दूसरी ओर ही छोड़ेगा।
क्या वे अब भी डिडकॉट में छुपे होंगे?
बहुत छोटी जगह है। आसानी से पकड़े जाते।
पर डिडकॉट के आसपास के गाँव में? मैं होता तो वहीं जाकर छिपता।
हमें नंबर प्लेट का डेटा देखना चाहिए।
पर फ़िच को पता लगे बिना।
हम कई गाड़ियों के बारे में पूछेंगे।
असली गाड़ी के नंबर को नकली गाड़ियों के बीच डाल देंगे।
मैं भी इस मामले में सर टोबी गोल्ड जैसा ही शिकार बना हूँ।
और जैसे कि सर टोबी…
तुम्हारे पास पेपर स्प्रे क्यों है?
बस कुछ समय के लिए, जब तक मुझे बंदूक नहीं मिलती।
तुमने बंदूक खरीदी है?
हाँ। डार्क वेब से खरीदा है।
तुम्हारे पास कोई हथियार नहीं है?
नहीं। मेरे पास होना चाहिए?
हमारा सामना ख़तरनाक लोगों से है।
ल्यूक का हाल तो तुमने देखा ही है।
तुम पेपर स्प्रे रख सकती हो। मेरे पास बहुत सारे हैं।
तुम्हें पता है कि ल्यूक कहाँ है? उन्होंने उसके साथ क्या किया?
नहीं।
कसम खाकर कहता हूँ।
इसके बारे में क्या कहना है? टोबी गोल्ड और वित्त मंत्री?
मुझे कुछ नहीं पता।
उन्होंने कहा था कि यह बस चोरी है। पर यह?
यह अब बस एक लूटपाट नहीं है। कुछ और है।
इसमें मेमोरी में सेव किए गए एक नंबर के अलावा कुछ भी नहीं है।
पिन?
छह, नौ, छह, नौ।
तुम इसका क्या करोगी?
पुलिस को दूँगी।
ठीक है।
मैं आज बाकी दिन के लिए छुट्टी ले रही हूँ।
तुम्हें ऑफ़िस वापस जाना चाहिए। लोगों को थोड़ा शक कम होगा।
क्या हुआ?
उन्होंने कहा कि उन्हें ल्यूक की जानकारी पक्की करने के लिए मेरी ज़रूरत है।
तो?
उनके पास पहले से ही दो लोग थे। तुम और ल्यूक।
मुझे अब तक यह ख़याल क्यों नहीं आया?
मैं कुछ समझा नहीं।
मुझे इसमें क्यों घसीटा गया था?
पता नहीं तुम क्या कह रही हो।
मुझे ल्यूक का डेटा पक्का करने के लिए तो इसमें नहीं घसीटा गया था,
तो ज़रूर किसी और वजह से इसमें शामिल किया गया होगा।
मुझे लगता है कि उन्हें बलि का बकरा बनाने के लिए कोई चाहिए था।
यही मेरा काम था, है न?
इल्ज़ाम लेने का। इसलिए मुझे इसमें शामिल किया गया।
-पता नहीं तुम क्या कह रही हो। -बताना शुरू करो,
वरना उन चोरों को बता दूँगी कि तुमने उन्हें धोखा दिया,
उसके बाद मैं MI5 को बताऊँगी कि मुझे फ़ोन कहाँ से मिला।
नहीं। बिल्कुल नहीं। तुम ऐसा नहीं करोगी।
मुझे अपनी उंगली बस एक सेंटीमीटर हिलानी है, माइलो,
और तुम्हारा जल्दी रिटायर होने का सपना टूट जाएगा।
नहीं। हद है। ऐसा मत करो प्लीज़।
हम दोनों इसमें शामिल थे, ठीक है? मैं और ल्यूक।
हम दोनों जानते थे कि वे बंदूकों के साथ आ रहे हैं।
-पर हमने तुम्हें नहीं बताया, क्योंकि… -उसे पता था?
ल्यूक जानता था कि यह हैक नहीं होने वाला था?
उसे पता नहीं था कि वे कितना चुरा रहे हैं या किससे।
पर हाँ, उसे पता था कि वे बंदूकें लेकर आ रहे हैं।
हमने तुम्हें नहीं बताया, क्योंकि पता था कि तुम्हें बताया, तो तुम साथ नहीं दोगी।
और फिर ल्यूक ने अपना आपा खो दिया।
हालाँकि वह जानता था, पर बंदूकें देखते ही वह टूट गया।
पर यह अच्छा हुआ न? क्योंकि अब वह बलि का बकरा है।
तुमने मुझे इसमें क्यों शामिल किया?
हमने नहीं, चोरों ने किया।
वे चाहते थे कि कोई तीसरा आदमी भी रहे, जो कंपनी में थोड़ा निचले स्तर पर हो।
उन्होंने बैक ऑफ़िस के सभी लोगों की प्रोफ़ाइल माँगी।
व्यक्तित्व, ज़िंदगी की दास्तान, मिज़ाज।
हमने उन्हें सबके बारे में अपने विचार बताए और उन्होंने तुम्हें चुना।
क्यों?
मुझे नहीं पता।
मेरे दिमाग में… बस एक ख़याल था।
मतलब, मेरे और ल्यूक दोनों के दिमाग में।
बोलते जाओ।
हमने सोचा, और तुम यह सुनकर जज़्बाती मत हो जाना…
वे झूठे सबूत फैलाते, ताकि लगे कि तुमने ही यह सब किया है,
अंदर की औरत, जैसा तुमने कहा था।
फिर वे तुम्हें मार डालते, उसे आत्महत्या जैसा दिखाते
और शायद लोग इस बात पर यकीन कर लेते।
क्योंकि तुम जानती हो तुम कौन हो।
मैं कौन हूँ?
बेकार-सी नौकरी करने वाली, जिसकी ज़िंदगी बेमायने है।
ग़म भुलाने के लिए हर वीकेंड पर दारू पीने वाली। गहराई से देखो,
तो ऑफ़िस की सबसे बदहाल इंसान।
किसी लूटपाट के लिए बेचैन एक इंसान की छवि तुम पर सटीक बैठ रही थी।
उन्होंने ठीक ऐसा नहीं कहा था। इसी तरह का कुछ कहा था।
तो मुझे इसमें इसलिए घसीटा गया, क्योंकि मैं ऑफ़िस की सबसे बदहाल इंसान हूँ?
और सू?
मैं सू से भी बुरी हूँ?
एक बार तुम अपनी जैकेट पर उल्टी लिए हुए ऑफ़िस आई थी।
वह मेरी उल्टी नहीं थी!
तुम ख़ुश इंसान नहीं हो, ज़ारा।
तुम ख़ुश होने का दिखावा करती हो, पर ख़ुश हो नहीं।
सबको दिखता है।
अच्छा समय बिताना, हमेशा मज़ाक करना, बेपरवाह रहना।
किसी को सच नहीं लगता। बिल्कुल नहीं।
सही बात है।
मेरी यही औकात है।
एक ऐसी इंसान जिसकी बलि चढ़ाई जा सके, ताकि कोई हरामखोर कमीना,
जो पहले से ही अमीर है, वह 35 का होने से पहले ही रिटायर हो सके।
-ज़ारा, ऐसा नहीं है। -तो फिर कैसा है, माइलो?
देखो, तुमने अभी बाहर का नज़रिया जाना है कि लोग तुम्हें किस तरह देखते हैं।
यह एक वरदान है।
सच बात पता होने पर इंसान तरक्की करता है।
काइज़न, जापानी सोच…
मैं जैसी भी थी, ख़ुश थी।
नहीं, ज़ारा।
तुम ख़ुश नहीं थी।
मैं जा रही हूँ।
-ज़ारा, मेरा मतलब यह नहीं था… -नहीं, मैं ठीक हूँ।
सच बात, है न? नए नज़रिए से। तरक्की।
इतने सालों तक मुझे लगता रहा कि मैं औरों जैसी ही हूँ। अब पता चला…
कि बाकी सब सोचते थे मैं बिल्कुल अलग इंसान हूँ।
एक बेवकूफ़। इतने समय से
मैं गधों की तरह काम पर आती रही और बस मुझे ही यह नज़र नहीं आया।
पर तुम… तुम मेरा नाम इससे दूर रखोगी, है न?
मैं वही करूँगी, जो सही है, माइलो।
मैं जज़्बाती नहीं हूँ।
डीसीआई कोवेच
मुझे नंबर प्लेट वाली गाड़ी मिल गई। रेंज रोवर।
अगवा करने वाली कार की नज़दीकी लोकेशन के किनारे पर लगे कैमरे से पता किया है।
किसकी नंबर प्लेट है?
मॉर्गन के अपनी बेटी को फ़ोन करने से एक घंटा पहले
डिडकॉट में इसी रेंज रोवर को चलाते देखा गया था।
रास्ता क्या है?
दक्षिण-पश्चिम की किसी जगह से आ रहा है। यहाँ कैमरे के दायरे से निकल गया।
अगला कैमरा यहाँ है।
मिल गया। इन खेतों में से एक है। ज़रूर यही है। वे लोग यहीं पर हैं।
वे हमें मिल गए।
वे बाहर गए हुए हैं। हम निकल रहे हैं।
अभी?
हाँ, अभी!
चलो!
हे ईश्वर… यह क्या?
क्या किया तुमने?
वही जो तुम चाहते थे।
अब पीछे नहीं मुड़ सकते।
चलो चलें।
चलो!
अंदर बैठो।
मुझे पता चल गया कि इस काम के लॉकमिल वाले हिस्से को किसने अंजाम दिया।
उन्होंने मुझे यह नंबर दिया है, इस शर्त पर कि मैं उनका नाम न बताऊँ।
और इसका मैं क्या करूँ?
चोरों ने यह उन्हें दिया था।
यह नंबर इमरजेंसी में फ़ोन करने के लिए है
और मैंने सोचा, चूँकि तुम MI5 हो,
तो इस नंबर से तुम चोरों के ठिकाने तक पहुँच जाओगी। और फिर…
इसका पता लगाओ।
इसे आधिकारिक तौर पर "काम" कहा जाता है।
इसे दुनिया के किसी भी देश में ले जाकर एक नई ज़िंदगी शुरू की जा सकती है।
अगर पता चला कि लोकेशन गलत है,
तो इसमें मौजूद हर कागज़ात निशाने पर आ जाएगा।
तुम आतंकवाद-रोधी कानूनों के तहत गिरफ़्तार हो जाओगी और तुम्हारे अधिकार छिन जाएँगे।
समझ आया?
यूनाइटेड किंगडम ऑफ़ ग्रेट ब्रिटेन और उत्तरी आयरलैंड
टेलर क्लोई ब्रिटिश नागरिक
तुम्हारे पास देश छोड़ने के लिए 24 घंटे हैं
और जाने से पहले किसी से भी बात करने की इजाज़त नहीं है।
मेरी जानकारी के लिए बताती जाओ।
तुमने रीस के बजाय हमें क्यों चुना?
मुझे एक नई पहचान चाहिए थी।
पुरानी वाली वैसी नहीं थी, जैसा मैंने सोचा था।
जब तुम्हें वह इंसान मिल जाए, जो इस सबके पीछे था,
तो क्या तुम मुझे बता दोगी?
नहीं।
तो उम्मीद है कि तुम उन्हें मार डालोगी।
और ल्यूक को भी।
हैलो?
माँ, मैं बोल रही हूँ।
मैं एक सौदा करना चाहती हूँ।
क्या चल रहा है?
मॉर्गन ल्यूक को ले गया है। हमें जाना होगा।
कोल्ड वॉलेट कहाँ है?
कोड कहाँ हैं?
उफ़।
कोई चालाकी मत करना।
कोई चालाकी नहीं होगी।
अच्छी शुरुआत है।
प्रो की डी2 - डिवाइस से कनेक्ट हो रहा है
नकद 0.00 पाउंड जीबीपी
गड़बड़ी हुई
यह क्या?
क्या हुआ?
बैलेंस… उड़ गया है। लिखा है कि कुछ ख़राबी आ गई है।
आपने इसके साथ क्या किया?
कुछ नहीं।
तो फिर इसमें क्यों लिखा है कि कुछ ख़राबी आ गई है?
इसमें क्यों लिखा है कि बैलेंस ज़ीरो है?
मुझे नहीं पता। कोई गलती हुई होगी। फिर से कोशिश करो।
क्या आपने इसे हैक करने की कोशिश की?
-बेवकूफ़ों जैसी बातें मत करो। -आपने किया! बिल्कुल किया।
मुझे तो यह करना भी नहीं आता।
क्या आपने अपने किसी साथी को इसमें शामिल किया?
इसे हैक करने की कोशिश करने पर सारा बैलेंस उड़ जाता है।
सारा बैलेंस ही उड़ जाता है, माँ।
नहीं!
हटो यहाँ से। मुझे तार चेक करने दो। शायद तार में कुछ गड़बड़ है।
चलो भी!
कुछ करो!
नहीं!
कुछ करो!
आपको बस खुद को मुझसे बेहतर दिखाना था,
-है न? -नहीं!
जाइए, हैक कीजिए और सारा पैसा अपने पास रख लीजिए।
नहीं, फिर से कोशिश करो।
और अब हमारे पास कुछ नहीं है!
मेरी सारी मेहनत पर पानी फिर गया।
पर इसमें कई लाख पाउंड हैं!
अब उसमें एक फूटी कौड़ी तक नहीं बची, माँ।
बस तार और प्लास्टिक बचा है।
प्लीज़, फिर से कोशिश करो।
चलो, फिर से कोशिश करो।
रुको! ज़ारा!
5,000,000.00 वॉलेट बैलेंस - जीबीपी
तुमने किसे बताया था?
क्या?
एली, इस जगह पर छापा पड़ा है। तुमने किसे बताया था?
-तुम्हें लगता है मैंने तुम्हें धोखा दिया? -हाँ, तुमने दिया।
मैं पूरा दिन तुम्हारे साथ थी, रीस।
क्यों न हम जाकर पता करें कि वह कौन था?
लगता है तुम आधा घंटा देर से आए हो।
तुमने उन्हें पकड़ लिया?
नहीं। जब तक हम पहुँचे, वे सब निकल चुके थे।
किसी ने उन्हें आगाह कर दिया होगा।
हमारी तरफ़ मत देखो।
तुम्हें यहाँ का पता कैसे मिला?
मत कहना कि अज्ञात सूत्रों से।
अज्ञात सूत्रों से।
और तुम्हें?
अच्छा होगा कि तुम अपनी गर्लफ़्रेंड से पूछो।
ज़ारा?
मैंने निकोल्स को तुम्हारे और तुम्हारे मुख्य संदिग्ध के बारे में बता दिया है।
बेहतर होगा कि तुम लंदन वापस चले जाओ, ताकि वह तुम्हें सस्पेंड कर सके।
तुमने गलत टीम चुनी, एली।
रीस…
मुझे पहले से पता है।
तो?
MI5 ने मुझे एक अलग देश में एक नई पहचान देने का ऑफ़र दिया।
और मुझे वह लेना पड़ा, रीस।
आज कुछ देर पहले ही मुझे पता चला कि इस सब में मुझे क्यों फँसाया गया और…
मैं अब वह इंसान नहीं बने रहना चाहती।
और मुझे अफ़सोस है कि तुम भी इसमें फँस गए।
बस इतना ही?
मुझे क्रिप्टो में पचास लाख पाउंड मिले हैं। सब इसमें है।
मैं तुम्हें थोड़ा देना चाहती थी।
क्या?
तुम्हें पैसों की ज़रूरत है। मुझे लगा तुम इससे अपना कर्ज़ चुका सकते हो, तो तुम…
क्या? तुमने सोचा तुम मुझे खरीद सकती हो?
मुझे कुछ पैसे देकर बेहतर महसूस करना चाहती हो?
बिल्कुल नहीं… नहीं…
रास्ते के काँटे मिटा रही हो।
और मैं एक काँटा हूँ।
है न?
तुम्हें नई ज़िंदगी में जाना है,
पर तुम चाहती हो कि पीछे कोई सबूत न रहे।
रीस को उसके जुए के लिए कुछ पैसे दे दो और शायद वह अपना मुँह बंद रखेगा।
फ़िंगरप्रिंट। शीशी। गोदाम। ल्यूक का घर। क्रिप्टो।
तुम कमाल की शातिर हो।
शायद मैं तुम्हारी ख़बर कर दूँगा, चिढ़ाने के लिए।
-कमीने मत बनो, रीस। -मुझे सस्पेंड कर दिया गया है, ज़ारा!
तुम्हारी वजह से मेरी नौकरी जा रही है।
तो बताओ। उसकी क्या कीमत होगी? उसका कितना हर्ज़ाना होना चाहिए?
-तुम्हें जितना… -यह सच में कोई सवाल नहीं था!
बेफ़िक्र रहो, ज़ारा।
तुमने मेरी ज़िंदगी बर्बाद कर दी।
पर मैं तुम्हारा राज़ छिपाए रखूँगा।
मैं कैसे मान लूँ?
मत मानो।
यह तुम्हें हमेशा परेशान करता रहेगा।
तुमने जहाँ का भी टिकट खरीदा है, वहाँ मज़े करना।
तुमने कल रात कहा था कि अगर मैं तुम्हें पैसे दूँगी, तो तुम ले लोगे।
तुम मुझे परख रही थी।
नहीं, मैं ऐसा नहीं कर रही थी। मैं…
क्या तुम्हारा हर काम बस एक साज़िश है?
नहीं, रीस। मैं…
तुमने मेरे साथ रात क्यों बिताई?
तुमने ऐसा क्यों किया?
मुझे ब्लैकमेल करना चाहती थी? या बस मुझे अपने जाल में फँसाना चाहती थी?
भाड़ में जाओ!
-कहा न, मुझे तुम्हारा पैसा नहीं चाहिए! -यह तुम्हारा पैसा है!
तुमने मुझे होटल के लिए दिया था।
हम बस एक-दूसरे का इस्तेमाल कर रहे थे न?
संवाद अनुवादक अनुराग शर्मा
रचनात्मक पर्यवेक्षक अमृता गुप्ता